تبتی مسلمان

[تصغیر|260px|[لہاسا کی قدیم مسجد کا باب الداخلہ - 1993ء]]
**تبتی مسلمان** ، جنھیں **کاچی** () بھی کہا جاتا ہے، تبت کی آبادی میں ایک چھوٹی اقلیت ہے۔ مسلمان ہونے کے باوجود انھیں حکومت چین کی جانب سے عوامی جمہوریہ چین کے تبتی لوگوں کی حیثیت سے سرکاری طور پر تسلیم کیا گیا ہے۔ ان کا موقف ہوئی مسلمانوں سے مختلف ہے جنھیں الگ سے تسلیم کیا گیا ہے۔ تبتی لفظ **کاچی** کے لفظی معنے **[[کشمیری لوگ|کشمیری]]** ہیں اور خود کشمیر کو تبتی زبان میں **کاچی یُول** کہا جاتا تھا، جس کا مطلب وطنِ کشمیر ہے۔

## تاریخ

تبت میں مسلمانوں کی آمد زمانے اور حالات کی تبدیلیوں کے نظر ہونے کی وجہ سے غیر واضح ہیں، حالاں کہ تبت کے نام کو مختلف انداز میں عربی کی تاریخ کی کتابوں میں لکھا ہوا پایا گیا ہے۔

اموی خلیفہ عمر بن عبد العزیز کے دور حکومت میں ایک وفد تبت اور چین سے ان کے یہاں بھیجا گیا کہ وہ اسلامی مبلغوں کو ان کے ملک بھیجیں اور صلاح بن عبد اللہ حنفی کو تبت بھیجا گیا تھا۔ آٹھویں اور نویں صدیوں میں بغداد کے عباسی حکمرانوں نے تبت سے تعلقات بنائے رکھا۔ تاہم، مبغلین کی جانب سے کوئی جبری مذہبی تبدیلی نہیں دیکھی گئی، حالاں کہ ان میں سے اکثریت نے تبت میں سکونت اختیار کی اور تبتی خواتین سے شادیاں کیں۔

710ء-720ء میں مے آگتسوم کی بادشاہت کے دور میں عرب لوگوں نے تبت کا رخ کرنا شروع کیا جو چین کی اندرونی زمین میں اپنی قابل لحاط موجودگی درج کر چکے تھے۔

سادنالیگس (799ء-815ء) کی بادشاہت کے دور میں عرب طاقتوں سے مغرب میں ایک لمبے عرصے تک چلنے والی جنگ دیکھی گئی۔ ایسا معلوم پڑتا ہے کہ تبتیوں نے عرب فوجی دستوں کو بھاری تعداد میں پکڑکر 801ء اپنی مشرقی سرحدوں پر بر سر خدمت رکھا تھا۔ تبتی سمرقند اور کابل تک فعال تھے۔ رفتہ رفتہ عرب فوجیں بالا دستی حاصل کرنے لگی اور کابل کا تبتی گورنر عربوں کے آگے گھٹنے ٹیک کر 812ء یا 815ء مسلمان ہو گیا۔ 

## چنگھائی والوں کا قبول اسلام

اسلام کا فروغ سالار لوگوں کی جانب سے سابقہ بدھ متی کارگن تبتیوں میں لامو-شان-کین میں کیا گیا تھا۔ کچھ چنگھائی کے تبتی جو اسلام قبول کر چکے تھے، اب ہوئی لوگوں میں شمار کیے جا رہے ہیں۔

## بلتی لوگ

بلتستان کے بلتی لوگ ان تبتی بدھ مت کے پیرو کاروں کی نسل سے ہیں جنھوں نے زیادہ تر نوربخشیہ فرقے میں شمولیت اختیار کی۔ ان کی زیادہ تر اکثریت شیعہ اسلام اپنا چکی، حالاں کہ کچھ لوگ سنی اسلام بھی اپنا چکے ہیں۔ ان کی بولی جانے والی بلتی زبان قدیم طور پر اہمیت رکھتی ہے اور یہ تبتی زبان سے کہیں زیادہ کلاسیکی تبتی سے مشابہت رکھتی ہے۔

## مزید دیکھیے
* چین میں اسلام
* اویغور
* ہوئی لوگ
* دونگن لوگ
* سالار لوگ
* بلتی لوگ
* نیپال میں اسلام

## حوالہ جات

## مزید پڑھیے
* Akasoy, Anna; Burnett, Charles; Yoeli-Tlalim, Ronit. (2016). Islam and Tibet: interactions along the musk routes. Routledge, 2016. 
* Atwill, David G. “Boundaries of Belonging: Sino-Indian Relations and the 1960 Tibetan Muslim Incident.” *The Journal of Asian Studies* 75, no. 03 (August 2016): 595–620, doi:10.1017/S0021911816000553.
* Sheikh, Abdul Ghani. (1991). "Tibetan Muslims." *The Tibet Journal*. Vol. XVI, No. 4. Winter, 1991, pp.&nbsp;86–89.
* Siddiqui, Ataullah. (1991). "Muslims of Tibet." *The Tibet Journal*. Vol. XVI, No. 4. Winter, 1991, pp.&nbsp;71–85.

## بیرونی روابط
* Tibetan Muslims
* Islam in Tibet: Preface by His Holiness The Dalai Lama; Including 'Islam in the Tibetan Cultural Sphere'; 'Buddhist and Islamic Viewpoints of Ultimate Reality'; and The Illustrated Narrative 'Tibetan Caravans'- Fons Vitae books
* Islam in Tibet 'The Ornaments of Llasa' Video - Fons Vitae books
* Gallery of Tibet (Includes picture of a Minaret)
* Mosque in Lhasa
* Islam and Tibet: cultural interactions, 8th to 17th centuries
* Exploring Ethnicities: A Sociological Profile Of Tibetan Muslim Community In Kashmir Valley – Analysis
* A minority within a minority: Nepal’s Tibetan Muslims mark Ramadan

زمرہ:تبت میں مذہب
زمرہ:تبتی قوم
زمرہ:چین کی مسلمان برادریاں
زمرہ:چین کے نسلی گروہ
زمرہ:مضامین جن میں تبتی زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:مذہبی عقائد، اقدار اور تحریکیں
زمرہ:ایشیا میں اسلام
زمرہ:اسلام بلحاظ ملک